**Élménybeszámoló**

**a németországi szakmai gyakorlatról**

2012 szeptemberében a Leonardo Da Vinci-program keretében 4 hetet töltöttem egy németországi városban, Chemnitzben. Azért jelentkeztem erre a programra, mert reméltem h nem csak a nyelvtudásom fog sokat javulni, hanem szakmai téren is sok mindent elsajátíthatok illetve önállóságomat, önbizalmamat is növelhetem.

Hazaérkezve megállapíthatom, hogy a német utazás minden reményemet valóra váltotta. Az első héten tartott nyelvórák bővítették a szókincsemen ( főleg szakmai kifejezésekkel), amit a munkahelyen töltött idő tovább fokozott. A második héten a nyelvórákat már a munka váltotta fel. A 3 hét alatt végig a szállás területén dolgoztam,de az F+U Sachsen társaság több itteni irodájában is dolgoztam. Mindegyik irodában kedvesen fogadtak, segítőkészek és barátságosak voltak a dolgozók. Kezdetben voltak nehézségeim, de hamar belejöttem a munkába, hiszen mindent alaposan elmagyaráztak, ha kérdésem volt azonnal a segítségemre siettek.

A német mellett az angoltudásomat is gazdagíthattam, mert a táborban sok kínai és cseh nemzetiségű fiatal is volt, akikkel angolul beszélgettünk. Nagyon sok kellemes emlékkel gazdagodtam a velük eltöltött idő alatt.

Vendéglátóink minden hétvégén kirándulást szerveztek nekünk, melyek keretében a környék nagyobb váraiba, kirándulóhelyeire vittek el minket. Ellátogattunk Lipcsébe, Drezdába, a tartomány nemzeti parkjába, illetve egy különleges múzeumba is, ahol Európában egyedülálló fából készült tárgyakat tekinthettünk meg. Többször is ellátogattunk Marienbergbe, ahol egy élményfürdőbe tölthettük el kellemesen a szabadidőnket. A kirándulások alatt nem csupán szép és érdekes helyekre juthattunk el, hanem igazi csapatot kovácsolt a közösségünkből.

A szállásunk egy csodálatos, békés és rendezett környék volt. Szobáink otthonosak, tiszták és jól felszereltek voltak. Házunkban és az egész tábor területén is mindig ügyeltek a tisztaságra. A tábor számos szórakozási lehetőséget biztosított, a boowlingozhattunk, pingpongozhattunk, biliárdozhattunk, kosarazhattunk illetve focizhattunk is.

Úgy gondolom, hogy ez az utazás mindannyiunk számára hasznos és felejthetetlen volt. Rengeteg tapasztalattal tudással gazdagodtunk, csodás helyekre látogattunk el és sok új barátságot kötöttünk. Ha lehetőségem nyílna egy újabb németországi szakmai gyakorlatra gondolkodás nélkül visszatérnék a rengetek kellemes élményt nyújtó Chemnitz városába.

**Hegedűs Kitti**

**13.B**